
E uter  omnes  constat,  fracturas  non  minimam  nec 

levissimam  Chirurgiae  partem  constituere,  quam  oh 
rem  jam  veteres  in  eas  maximam  operam  navabant. 
(}uum  tamen  viderent , naturam  solam , dummodo  vi- 
rium excessui  fines  imponerentur , facillime  ta- 
les morbos  sanare , in  hoc  praecipue  animum  con- 
vertebant, quo  modo  ligatione  apta  ossis  fracti  par- 
tes in  directione  naturali  servarent . In  nulla  ta- 
men corporis  parte  hoc  tanti  momenti  erat , quanti  in 
antibrachio.  Antibrachium  enim  ex  duobus  ossibus, 
ad  multos  et  diversissimos  motus  perficiendos  apiis, 
constat ; qua  mobilitate  sublata,  manus  functiones  plu- 
rimae simul  turbatae  sunt.  I i enim  naturali  libera, 
attractionem  diro , pons  ab  radio  fracto  ad  ulnam  et 
vicc  versa  ducitur , quo  pronationem  et  supinationem 
tolli , facile  inlelligi  potest.  Quod  ut  averterent , 
spleniis  aliisque  rebus  viam  rallo  praecludere  stu- 
debant; sed  his  rebus  plerumque  magis  nocebant , 


quam  profuerunt.  Dupuytren  igitur , omnium  ha- 
rum difficultatum  peritus , ligationem  pro  fracta  fibula 
aptissimam  in  fractura  radii  nonnullis  mutationibus 
adhibere  studuit,  sed  caeferis  quibus  utitur , ligatio- 
nibus vim  ferulae , quae  lateri  admovetur  ulnari, 
frangit. 

Experientissimus  Dr.Grimm,  qui  medici  supe- 
rioris muneribus  in  sectione  chirurgica  nosocomii 
caritatis  fungitur,  multis  exemplis , in  quibus  ligatio, 
a Dupuytren  illata,  infelicem  eventum  adduxit,  edo- 
ctus ipse  apparatum  excogitavit,  quo  adhibito  fa- 
cile omnes  difficultates  effugit.  Mihi  contigit  du- 
cente hoc  viro,  et  eruditione  et  humanitate  insigni, 
plures  casus,  in  quibus  hic  apparatus  prosperrimo 
eventu  adhibitus  est , observare  veniamque  impetrare, 
hunc  apparatum  in  dissertatione  mea  inaugurali 
describendi,  historiasque  morbi  nonnullas,  ab  eo 
collectas,  enarrandi.  Accipiat  vir  celeberrimus , ob 
hanc  rem  et  quod  quamque  fere  Chirurgiae  par- 
tem ad  lectos  aegrotorum  me  docuit,  gratias  quan- 
tas maximas  animus  meus  capere  possit. 


AETIOLOGIA. 

Inter  omnes  antibrachii  fracturas  radii,  qui  omnibus 
noxiis  magis  sese  offert  quam  ulna,  fractura  frequentis- 
sime est  observata.  Radius  quidem  majus  exbibet  ad- 
miniculum ad  conjungendum  cum  manu  antibrachium ; 
supra  processus  capitati  fossiculam  parum  tantum  tan- 
gens, infra  vero  compluribus  carpi  ossibus  connexus, 
partem  superiorem  tenuem,  inferiorem  crassam  ostendit, 
illaquc  in  annulo  ligamentoso,  hac  circa  ulnam  in  axe 
longitudinali  aliquantulum  verti  potest,  et  manus,  radio 
tantum  cohaerens,  motus  illos  sequi  debet;  quo  fit,  ut 
manus  etsi  magna  velocitate  movetur,  tamen  articulatione, 
qua  antibrachio  coaptatur,  sat  magnam  habeat  ad  resi- 
stendum firmitatem  itaque  luxationes  fracturis  rarius  ob- 
servantur. Persaepe,  cum  vola  manu  decidimus,  frangi- 

t i 

tur  radius,  cadere  quidem  periclitantes  manum  proten- 
dimus. Radius  mobile  et  unicum  fere  manus  fulcrum. 

si  quis  hanc  iu  parium  collabitur,  inanis  commovetur, 
({iiaui  ulna,  tum  parva  tantum  superficie  tacta,  ideoque 
liis  casibus  ulnam  fere  nunquam  solam  fractam  videmus, 
nisi  cpiis,  in  aniihrachium  ad  sese  sublevandum  exten- 
sum collapsus,  internam  ejus  partem  in  resistens  aliquod 
corpus  provehit. 

INoxiae  fracturam  provocantes  vim  exserere  possunt 
seu  directam,  seu  indirectam;  hanccc  omnes  vehementio- 
res,  qui  in  partem  irruunt,  impetus  perficiunt,  qua  con- 
ditione musculis  exigue  tantum  firmata  inferior  pars  fa- 
cillime externis  causis  cedat  necessc  est;  illa  lapsu  iu 
manum  et  extenso  et  flexo  antibrachio  efficitur. 

Indirectam  praesertim  exserit  vim  lapsus  et  in  vo- 
lam manum,  quae  potissimum  pollicis  metacarpus  ad  la- 
tus convertitur,  et  in  dorsum  manus,  qua  fere  semper 
ulnae  luxatio  simul  apparet.  Asile y Cooper  allert  mulie- 
rem in  viam  stratam  ita  decidisse,  ut  dextra  in  manu  in- 
cumbens, superficiem  ejus  internam  violenter  versus  la- 
tus internum  premens,  partem  ad  carpum  sitam  extror-*- 
sum  per  integumenta  vehementer  promoveret,  et  inferio- 
ris radii  extremitatis  perpeteretur  fracturam.  Cui  exem- 
plo simile  aliquod  ipse  in  nosocomio  caritatis  observandi 
copiam  accepi. 

Secundum  Desault  rarissime  frangitur  antihrachii  su- 
perior pars,  frequentior  est  inediae  extremitatis  tractura 

f 

et  longe  frequeniissima  inferioris,  quod  inde  derivandum 


esse 

dicit,  quia,  si  quis  cum  vola  manu  extensa  decidat, 
motus  eo  minor  fiat,  quo  altius  se.sc  extendat,  praeterea 
quoque  inferior  pars  infirma  tantum  integumenta  majo- 
remquc  habeat  prominentiam.  Contra  hanc  vero  De- 
nuullii  opinionem  experientia  repugnat,  ita  ut  secundum 
ea,  quae  ad  hoc  usque  tempus  descripta  sunt,  saepissime 
laedatur  mediam,  raro  superior  radii  pars. 

DIAGNOSIS. 

\ 

• / 

Fractura  pollicem  plerumque  supra  articulationem, 

interdum  quoque  prope  ad  processum  stiloideum  ap- 
paret. 

Rationis,  qua  laeditur  ossis  continuitas,  varietates 
coarctantur  fractura  transversali  et  obliqua;  quae  et  re- 
spondent plerumque  noxiis  hancce  laesionem  provocanti- 
bus. Transversalis  fracturae  causa  frequentior  est  ictus 
contrarius  vim  directam  exserens,  etsi  major  quoque 
minorve  impetus,  quo  frangitur  os,  non  praetermittendus. 
Omnibus  indirecte  invehentibus  noxiis  antibrachii  potis- 
simum medii  succedunt  fracturae.  Ictibus  quidem  ct 
contundenti  preinentique  vi  comminuta  ct  assiliaris  fra- 
ctura provocari  potest,  tum  vero  ejus  cura,  praesertim 
propter  prope  sitam  articulationem  aliis  indicationibus 
cedat  oportet. 

Omnibus,  quae  fracturae  omnino  procreant,  phae- 
nomenis bene  consideratis,-  non  diu  dubitandum  erit. 

num  adsit  ejusmodi  laesio  nec  ne;  illud  enim  signum, 
maxime  pathognomonicum,  sensum  dico  laesae  continui- 
tatis, si  fractura  hujus  partis,  ita  musculis  privatae,  ad- 
est, sat  perspicuum  apparet,  et  quae  inde  statim  sequi- 
tur, ossis  insolita  mobilitas,  magnum  ad  constituendam 
diagnosin  affert  adjumentum.  Huc  accedunt  sublata  ex- 
tremitatis plana  conformatio  et  crcpitatio,  etsi  hoc  mi- 
nus essentiale  est  signum,  quod  nil  nisi  strepitum  com- 
pressione excitatum  indicat,  cum  et  aliis  causis  provo- 
cari possit.  Aliud  signum  affert  sublata  partis  functio; 
sola  enim  musculorum  actione  in  pronationem  et  supi- 
nationem verti  non  potest  antibrachium,  et  si  perficiun- 
tur vi  a chirurgo,  dolore  afficitur  aeger  vehementissimo 
motusque  ipsius  capitulum  non  particeps;  immo  flexio 
brachii,  identidem  lentata,  dolorifica  est. 

Ut  pro  certo  scias,  num  fractus  sil  radius  nec  ne, 
marginem  radii  externum  explores  oportet  et  pronatio- 
nem et  supinationem  facere  aegrotum  jubeas.  Tum 
flexo  brachio,  antibrachium  altera  complexus,  altera 
aegroti  manum  extrorsum  introrsumque  vertens,  si  nulla 
adest  fractura,  capituli  motus  in  suprema  ossis  parte 
percipies,  sin  vero  fractus  est  radius,  crepitationcm  per- 
spicue senties.  Si  os  omnibus  hisce  diversis  motibus 
repugnat,  non  fractura,. sed  contusio  tantum  adest,  qua 
aliae  partes,  quominus  functiones  perficiant,  impe- 


diuntur. 

Dislocatio  ad  latus  fere  semper  cum  fractura  conjun- 
cta musc.  pronatore  quadrato  efficitur,  qui  inferius  ossis 

4 

fracti  fragmentum  sub  flexorum  tendines,  quo  loco  per- 
spici potest,  trahit. 

Dislocatio  ad  longitudinem,  non  sublata  ulnae  con- 
tinuitate, impeditur;  illa  enim  tanquam  ferulae  partes 
suscipit,  praesertim  cum  radius  ligamento  interosseo 
ulnae  cohaereat,  et  exiguae  tantum  musculorum  vires 
eum  in  hunc  situm  transferre  studeant;  omnino  quoque, 
si  ad  longitudinem  dislocetur  os,  hoc  plerumque  vi,  fra- 
cturam efficiente  ipsa  provocatur. 

Quominus  extrorsum  discedant  ossis  fragmenta,  liga- 
mentum impedit  interosseum. 

Complicationes.  Non  ita  frequens  observatur 
ulnae  fractura;  radius  enim  solus  totam  vim,  quam  ma- 
nus tribuit,  cui  ulna  indirecte  tantum  conjuncta,  fert. 

Saepissime  utrumque  os  eodem  loco  frangitur,  extant 

v / • 

tamen  et  exempla  hancce  regulam  excedentia.  Diagnosis 
eerta;  manus  dorsum  petit,  neque  extensa  teneri  potest, 
continuitas  laesa  et  insolita  mobilitas,  satis  perspicua, 
deformitas  magna,  extant;  flexio  et  extensio  magnis  do- 
loribus perficiuntur  magisque  turbatae  quam  simplici 
radii  fractura,  pronatio  et  supinatio  plane  fleri  non 
possunt. 

Saepe  cum  radii  fractura  conjuncta  ulnae  luxatio 
in  anteriorem  antibrachii  superficiem,  praesertim  si  obii- 

<jue  trucius  esi;  manus  limi  retro  versus  antihrachiuin 
mola,  ita  ut  luxationem  relrorsum  adesse  putes ; pro- 
minentem cognoscimus  ulnam  sui)  tendine  flexoris  carpi 
ulnaris  supra  os  pisiforme.  Transversali  fractura  rarius 
observata  haeccc  luxatio. 

Elkington  Anulus  hanccc  fracturam  cum  luxa- 
tione carpi  observavit,  et,  radium  transversa  directione 
extrorsum  per  inferiorem  articuli  superficiem  esse  fra- 
ctum; fragmentum  ossis  una  cum  osse  naviculari  relro 
ad  carpum  trahi,  et  in  manus  dorso  perspicuam  fuisse 
prominentiam,  dicit.  Extendi  poterant  digiti,  tamen 
paululum  tantum  flecti,  manu  aut  processu  stiloideo  seu 
retrorsum  seu  antrorsum  moto,  crepitatio  distincte  erat 
percipienda. 

Similitudine  symptomatum  carpi  luxatio  tantum  er- 
rores procreare  posset,  nisi  antea  commemorata  symp- 
tomata diagnosin  tam  certam  redderent;  inflammatorius 
in  hoc  loco  tumor  commutationem  etiam  adducere  pos- 
set, sed  carpi  articulationem  moventi,  si  luxatio  adsit, 
apophyses  stiloideae  radii  et  ulnae  immobiles  se  osten- 
dunt, contra  vero  apud  fracturam  mobiles;  praeterea 
crepitatio  chirurgum  in  errorem  incidere  non  sinit. 

Prognosis.  Omnes  prope  ad  articulos  sitae  fra- 
cturae non  nisi  dubiam  prognosin  admittunt,  et  quod 
noxiae  plerumque,  directam  vim  exserentes,  ossium  con- 
tinuitatem hoc  loco  tollunt,  ideoque  saepe  partium,  quae 

prope  sini,  inflammationem  vehemenf  issimam  provocant, 
et  quod,  cum  ex  tam  parva  ossis  parte  calli  procreatio 
perfecta  prodire  nequeat»  imperfecte  saepe  concre- 
scunt fragmenta  facilcque  luxationis  dispositio  remanet; 
denique  quod  plurimis  in  casibus  accommodatae  deliga- 
tiones , quae  amoverent  dislocationem,  applicatio  maxi- 
mis difficultatibus  conjuncta  fuit. 

Repositio.  Inter  omnes,  qui  accuratius  in  de- 
scribenda liacce  fractura  sunt  versati,  et  qua  ratione 
exoriatur,  quaeque  sit  disloc.atio,  nec  minus  quae  sint 
dislocationis  causae,  investiga rint,  Petit  erat  primus,  qui 
liacce  de  repositione  nec  minus  de  retentione  praeponit : 
Extrema  radii  parte  ulnam  versus  inclinata , admoveri 
manus  aegroti  a chirurgo  lateri  ulnari,  ut  infima  radii 
pars  tollatur,  atque  ita,  qua  opus  est  ad  reponendum, 
extensio  et  contraextcnsio  perficiatur.  Apprimat  tum 
chirurgus  utraque  manu,  altera  anteriorem  antibraehii 
partem  ad  posteriorem,  altera  posteriorem  ad  anterio- 
rem ita,  ut  musculi  anterioris  lateris,  eos  versus,  qui 
posteriori  sunt  latere,  premantur,  nec  minus  inter  ulnam 
et  radium.  Sic  quoque  ea,  quae  ad  latus  dislocanf ur, 
fragmenta  reponi  oportet. 

Quae  repositio  quamvis  apta  fracturis  sit  dijudi- 
canda mediae  antibraehii  partis,  tamen  quum  mnsc.  pro- 
natoris  quadrati  vim  paene  negligat,  conveniens  inferiori 

radii  extremitati  cujusquc  dislocationi  removendae  non 
habenda  est. 

Du  Verne y,  cui  hoc  persuasum,  eandem  esse  pro- 
natoris  teretis  credidit  vim  in  superiori  radii  parte, 
quae  musc.  pronatoris  quadrati  in  extremitate  inferiori, 
altera  aegroti  manum  ulnarem  marginem  versus  deor- 
sum adduxit,  antibrachium  supra  locum  fractum  altera 
manu  complexus,  quid  ad  vires  extendentes  attinet,  qui- 
bus dislocatio  tollatur,  minores  essent  hicce  quam  in 
plerisque  fracturis  propter  exiguam  commutationem, 
manum  vero  deorsum  moveri  esset  maximi  momenti. 

Cline , quum  musc.  pronator  quadratus  fractam  os- 
sis partem  sub  musc.  flexorem  tendines  ducat,  manus 
pondere  putat  musc.  illius  actioni  obluctandum;  quem 
proposuerit  deligationis  apparatum  infra  commemorabo. 
Inter  diversas  igitur  rationes  repositionem  efficiendi  fa- 
cillima optimaque,  qua  dislocationem  removeas,  his  milii 
praeceptis  videtur  contineri:  Flectatur  oportet  antibra- 
chium humerum  versus  ita,  ut  rectum  circumcludat  an- 
gulum, manu  in  ea  positione  collocata,  quae  mediam 
habeas  inter  pronationem  ac  supinationem.  Quo  lacto, 
quem  tibi  elegisti,  adjutorem  ad  contracxtcnsionem  per- 
ficiendam, hunc  utraque  manu  inferiorem  humeri  partem 
amplecti  jubeas  ac  retinere,  dum  ipse  fragmenta  in  eo- 
dem, quo  inveniuntur  sano  corpore,  loco  reponas.  Qua 

in  re  id  agitur,  ut  repositio  manus  obductione  ulnarem 
versus  marginem  facilior  reddatur. 

R etentio.  Quod  ad  finem  perduxeris  summa  et 
diligentia  et  opera,  id  musculorum  vi  post  paululum 
temporis  diruitur,  quum  causae,  dislocationem  excitantes 
nullo  modo  sint  sublatae.  Quocirca  factum  est,  ut  om- 
nibus temporibus  maximam  medici  navarint  operam,  re- 
tinendi ossa  in  statu  naturali. 

Apud  veteres  erat  simplicissimus  deligationis  appa- 
ratus, idemque,  quo  utebantur  in  fracturis  aliarum  an- 
iibrachii  partium;  primum  enim  a digitisbrachium  invol- 
vebatur, tum  fracturae  loco  deligationis  ambagibus  cir- 
cumdato, cubitique  articulatione  circumvoluta,  deorsum 
fasciam  obvolvebant,  denique  et  priorem  et  posteriorem 
partem  ferulis  induebant,  quae  deligationi  ambagibus 
adnectcbantur. 

Facile  invenies,  quantopere  sibi  ipsi  illi,  hac  deli- 
gandi ratione  usi,  fuerint  contrarii,  quippe  qui  muscu- 
lorum dislocantium  vim  non  solum  non  impedierint,  sed 
potius,  quum  ossa  alterum  contra  alterum  premant, 
auxerint. 

Petit  spleniis,  ne  fragmenta  sibi  admoveantur,  im- 
pediri arbitratus  splenium  simplex,  loco  fracto  imposi- 
tum fascia  laxa  alligabat,  duobus  tum  spleniis  crassis 
juxta  antibracliii  latus  et  internum  et  externum  altera 

fascia  adnexis;  denique  duas  ferulas  addidit  secundum 

( 

brachii  formam  sectas. 

Du  Vemey,  etsi  eodein  utebatur  delibationis  appa- 
ratu, tamen  fasciam,  ne  denuo  dislocationem  adduceret, 
non  loco  fracto,  sed  spatio  aliquo  intermisso,  obvolvit. 

9 

Wardenberg  primus  erat,  cui  in  mentem  venit  delibatio- 
nis mutatio  in  fracturis  extremitatum  inferiorum.  Qui 
enim  cylindri  proxime  ad  articulationem  sunt  adhibiti, 
hos  negat  spatium  necessarium  tenere  posse,  quippe  qui 


cum  locum  fracturae  premerent,  tum  ossis  fragmenta  di- 
moverent; quamobrem  duos  proponit  cylindros  apponi, 

spatio  necessario  intermisso. 

Sed  omnibus  his  Clinci  sententia  multum  praefe- 
renda, quae  omnibus  ex  numeris  aptiorem  se  prae- 
bebat; ut  supra  jam  dixi,  fasciam  antibrachio  obvolvi 
usque  ad  carpunt,  osse  ita  reposito,  ut  manus  eadem, 
qua  antibrachium,  directione  extenderetur. 

o facto  et  anteriori  et  posteriori  brachii  lateri 
ferulam  imponas,  volam  manus  ejusque  dorsum  cir- 
cumcingentem , quam  fascia  vinciri  necesse  est.  Haecce 
ligatio  praecipue,  quia  nec  brachium  nec  antibrachium 
causis  externis  arcentur,  est  reprehendenda. 


Inter  omnes,  quas  supra  commemoravimus  ligatio- 
nes. illa,  a Oine  inventa,  usui  aptissima  quidem,  tamen 
non  sufficit  ad  impediendos  carpi  motus;  qua  re,  si  ae- 
groti inquieti  sunt,  ossis  fracti  partes  a sc  invicem  de- 

nuo  facile  recedere  possunt;  praeterea  tantum  simplici 
radii  fracturae  accommodata. 

Dupuytren,  cui  saepius  occasio,  fracturae  cum  luxa- 

i 

tione  ulnae  complicatae  observandae,  data  erat,  ligatio- 
nem, quam  ingeniosissime  pro  fibula  fracta  invenerat, 

huic  fracturae  accommodare  studuit.  Ut  indicationibus 

/ 

omnibus  satisfaciat , nos  docet,  manum  quae  musc.  pro- 
natoris  quadrati  vi  ad  latus  radiale  reclinetur,  ad  latus 

j 

ulnare  flexam  retinendam,  inferioremque  radii  partem, 
ut  unam  cum  superiori  directionem  habeat,  ab  ulna  de- 
ducendam esse.  Quem  ad  finem  apparatui  antea  jam 
adhibito  addit  ferulam  ferream  inflexibilem,  latitudine 
unius  pollicis,  longitudine  antibrachii,  cujus  altera  extre- 
mitas in  circuli  quadrantem  flexa , cujusque  superficies, 
concava  pluribus  nodulis,  quibus  laquei  adnectantur, 
obsessa  est.  Ilancce  ferulam,  ligatione  solita  circumvo- 
luta, lateri  ulnari  admovet,  ita  quidem,  ut  superficies 
Curvaturae  convexa  ad  artum  ipsum  vergat,  carpoque 
respondeat;  tum  superiorem  partem  antibrachio  laqueis 
adnectit.  Ferulam  inter  et  brachium  spatium  pulvinari 
parvo  plus  minusve,  prout  intervallum  habere  velis,  pro- 
moto amplificatur.  Angulo,  quem  pollex  et  digitus  in- 
dex formant,  alter  laqueus  affigitnr,  cujus  fines,  supra 
dorsum  et  volam  manus  ad  ferulae  concavam  superfi- 
ciem, qua  nodulis  affigantur,  ducuntur.  Manus  ad  latus 
radiale  versa,  lougeque  a ferula  remota,  ad  hanc  nunc 

propius,  ita  ut  inferiorem  radii  partem  secum  ducat,  ac- 
cedit. Qua  re  illa  pars  extrorsum  et  in  eandem  dire- 
ctionem cum  superiori  ossis  fracti  parte,  quae  appara- 
tus usitati  pressu  ab  ulna  remota  teneatur,  ducitur. 

Licet  quoque  omnibus  indicationibus  haecce  Dupuy- 
irenii  ratio  satisfacere  videatur,  tamen  permultae,  rei  per- 
ficiendae, difficultates  obsistunt.  Quia  solita  ligatione 
adhuc  utebatur,  ipse  impedimento  erat  rei,  quam  emen- 
daverat. Ferula  ferrea,  quae  punctum  fixum  manui  ad 
latus  versae  ulnare  esset,  brachio  non  tam  conjuncta 
erat,  ut  declinandi  facultatem  non  haberet;  itaque  liga- 
tio saepius  renovanda.  Ut  vero  fractura  perfecte  sane- 
tur, necesse  est,  ligationem  rarissimo  solvi,  adhuc  me- 
lius, non  permutari  usque  ad  calli  consolidationem. 

Majorem  minoremve  manus  ad  ulnae  latus  inclina- 
tionem adipiscaris,  si  pulvinar  ad  superiorem  aut  infe- 
riorem brachii  partem  promoveas;  quod  autem,  prout 
velis,  loco  suo  teneri  non  posse,  jam  ligatio  fere  eadem 
apud  fibulam  fractam  nos  docet. 

Experientissimus  Dr.  Grimm , nosocomii  caritatis 
medicus  superior  in  sectione  pro  morbis  externis,  plure* 
hac  fractura  affectos,  aegrotos  Parisiis  ab  ipso  Dupuy- 
tren  curandos  observabat,  apud  quos,  ligatione  supra 
descripta  adhibita,  illa  incommoda  sese  manifestabant, 
ita  ut  ligatio  quotidie  fere  renovanda  esset.  Hoc  modo 
eventum  non  fere  exoptatum,  satis  perspicuum  est.  Antea 

jam  permultis  exemplis  edoctus,  ligationes  hujus  fractu- 
rae non  esse  ideneas,  opinionem  suam  iis,  quae  duce 
Dupuytren  observabat,  firmabat.  Ut  difficultates  effuge- 
ret simtilque  omnibus  indicationibus  satisfaceret,  appa- 
ratum invenit,  non  solum  simplicem,  sed  etiam  adbibitu 
minime  difficilem.  Pluribus  in  casibus  spectatus,  in  no- 
sodochio  caritatis,  in  quo  persaepe  adhibebatur,  semper 
optimum  habebat  eventum,  quod  observationes,  in  ex- 
Irema  dissertationis  parte  descriptae,  accuratius  demon- 
strabunt. 

Apparatus  ipse  est  capsula  canaliformis,  conice 

. * • 

et  elliptice  curvata,  ex  lamina  ducta,  quae  anti brachii . 
formae  respondet,  ut  Fig.  A.  docet.  Uaccce  capsula 
supra  circumscribitur  duobus  marginibus  rectis,  a fronte 
autem  convexo,  a superiori  — posteriori  ad  partem  ante- 
riori — inferiorem  arcuatim  ducto,  a tergo  ei  simili  margine, 
qui  in  oppositam  abit  directionem;  uterque,  ut  frictio 
impediatur,  extrorsum  implicatus  est.  Superioribus  mar- 
ginibus parallelae  et  approximatae  sex  ansae  sunt  e lamina 
ducta,  quae  impediant,  ne  vincula,  quae  capsulam  vin- 
ciant, e loco  suo  moveantur.  Posteriori  margini  pa- 
rallelae sub  prima  et  tertia  cujusvis  lateris  ansa  sunt 
duae  ansae,  quibus  fasciae  ambages  a brachio  deorsum 
tendentes,  affiguntur  quibusque  capsulae  dislocatio  ad 
partem  anteriorem  impeditur. 

In  capsulae  inferiore  parte  media  spira,  cujus  su- 

perficies  convexa  superne  tendit,  in  forma  parabolae  est, 

intermissis  duobus  pollicibus  ab  extremo  posterioris 

* 

partis  puncto  haecce  excurrit;  pars  posterior  capsulae 
adfixa,  anterior  vero  sensim  sensimque  a capsula  decli- 
nans supra  marginem  anteriorem  sex  adhuc  pollices  sese 
extendit.  Capsulae  anteriori  margini  in  spira  nodulus 
convenit,  qui,  ne  fascia  amoveatur,  impediat.  Extrema 
spirae  pars  usque  ad  nodulum  corio  obducta.  Spira 
sic  constructa  valet  ad  manum  ulnam  versus  deorsum 
tenendam.  Interna  capsulae  superficies  splenio  vestita; 
praeterea  aliud  splenium , quod  superficiem  antibraebii 
superiorem  obtegat,  adesse  neccsse  est.  IIuc  etiam  per- 
tinent duae  fasciae,  altera  duos  pollices  lata  et  novem 
pedes  longa,  altera  pollicem  lata  et  quatuordecim  pedes 
longa;  denique  sex  ligamenta,  quae  ansis  in  superiore 
capsulae  margine  respondeant.  — Repositio  ossis  fracti 
hoc  modo  facta:  brachio  semifiexo  inter  pro-  et  supi- 
nationem posito,  chirurgus  aegroti  manum  dextra  sua 
complectitur  sustinetque  sinistra  aniihrachium,  adjutor 
vero  os  humeri  circa  cubiti  articulationem  prehendit: 
nunc  uterque  extendit  ossis  fracti  partes  diversis  dire- 
ctionibus, dum  chirurgus  ipse  aegri  manum  eodem  tem- 
pore ad  latus  ulnare  deorsum  ducit;  tunc  antihrachium 
in  capsula,  splenio  vestita,  collocatur,  ita  quidem,  ut 
ulnae  capitulum  marginem  anteriori  - inferiorem  tangat. 
Capsula  hoc  modo  posita  ab  adjutore,  quum  dextra 


sua  eam  inedia tn  complexus,  sinistra  vero  marginem  po- 
steriorem comprehenderit,  tenetur.  Dislocatio  nunc 
omnino  iieri  non  potest. 

Superiori  antihrachii  parte  tota  splenio  obtecta,  li- 
gamenta illa  circa  capsulam  ducuntur  ita  quidem,  ut  in 
superficie  inferiore  inter  spiram  et  capsulam  sint  collo- 
cata,  ne  spirae  vim  deminuant;  quorum  fines  per  ansas 
in  margine  superiori  ducuntur  et  in  nodum  latere  ex- 
terno junguntur.  Quo  facto  fasciae,  duorum  pollicum 
latitudine,  atque  sedecim  pedum  longitudine  revo- 
lutae corpus  in  ossis  humeri  inferioris  partis  ter- 
tiae superficie  anteriori  imponitur  et  capita  ambo 
ad  superficiem  posteriorem  ducuntur,  unde  decussa- 
tione et  reversione  facta,  descendendo  redeundum  est, 
ut  decussationem  ct  reversionem  repetas  in  superficie  an- 
teriori. His  ambagibus  altera  vice  reiteratis,  redeundo 
ad  superficiem  anteriorem  decussare  velis  in  plica  cubiti 
decussatosque  fasciae  fines  ansis,  margini  posteriori  con- 
gruenter appositis,  inseras,  insertas  autem  decusses  in 
capsulae  superficie  inferiori  et  sursum  ductos  connectcre 
velis  in  latere  externo. 

Involvenda  est  deinde  manus  simulque  ferulae  fer- 
reae affigenda,  quod  ita  instituas,  ut*,  ambagibus  nonnul- 
lis ferula  circumdata,  dolabra  adseendens  usque  tamen 
solummodo  ad  carpum  imponenda,  adhibeatur,  ut 
manus  ferulae  affigatur;  quo  facto  brachium  mitellae 

parvae  aut  triangularis  auxilio , quae  quoque  usque  ad 
carpum  solummodo  agat,  suffulcias.  Plura  sunt  et  magna 
commoda,  quibus  hicce  a Dupuytrenii  apparatu  differt. 
Antibracliio  certus  et  fixus  est  situs  causis  externis  nou 
movendus,  ligatio  ipsa  nonnisi  rarissimis  casibus  reno- 
vanda usque  ad  calli  consolidationem ; manus  ad  latus 
ulnare  semper  flexa.  Si  splenium  complicatum  aut  ob- 
turaculi  suberei  partem  aut  aliud  corpus  firmum  inter 
capsulam  et  ferulam  promovet,  chirurgus  majorem  mi- 
noremve  inclinationem  efficere  potest;  nec  timendum, 
ne  motu  quodam  vehementi,  ictu,  pedis  lapsu  ctc.  os- 
sium fragmenta  aut  fascia  loco  suo  moveantur;  quod 
quoque  spirae  vi  elastica  impeditur.  Capsula  antrorsum 
ne  promoveatur,  fascia  supra  descripta  prohibet.  Maxi- 
mam vero  utilitatem  in  ea  re  continet  apparatus , quod 
multis  spleniis  aliisque  rebus,  antea  semper  in  usum 
vocatis,  facile  supersedere  possumus.  Apparatus  liujusce 
commutationes,  quarum  unum  tantum,  lorum,  afferam, 
quod  forsan  fasciae  supra  descriptae  (f)  anteponi  posset, 
sunt  minoris  momenti. 

Manus  involutio  fasciae  Chirothecacae  ope,  prius- 
quam apparatum  circumduxeris,  iis  tantum  casibus  ad- 
hibenda, quibus  oedema  adsit. 

OBSERVATIO  PRIMA. 

Chrislian  Feuercisen,  operarius,  annos  sexaginta  quin- 
que natus,  equi  ictu  tantopere  percussus,  ut  prostratus 

nec  brachi  amovere,  nec  pedibus  insistere  posset,  ad  caritatis 
nosocomium  transferebatur  die  VIII.  Jul.  MDCCCXXXIV. 
Examine  staiim  instituto,  radii  extremitatem  inferiorem 
fractam,  cum  ulnae  luxatione  complicatam,  neque  minus 
femur,  duos  pollices  supra  genu,  esse  fractum  cognosci- 
tur, radiique  fracturam  lapsu,  femoris  autem  exortam 
esse  ictu  equi  ipso  apparuit.  Radius  unum  pollicem 
supra  manus  articulationem  transverse  est  fractus,  inanu 
retrorsum  atque  ad  latus  radiale  in  antibrachium  versa, 
ulna  sjipra  os  pisiforme  prominente,  radioque  infra  ten- 
dines flexorios  latente.  Dislocatio,  quae  a musc.  prona- 
torc  quadrato  dependet,  consueta  erat. 

Aegrotus  hicce,  quum  tantopere  annis  jam  esset 
provectus,  simulque  ex  arthritide,  quae  omnes  fere  articulos 
infestassct,  laboraret,  quum  fractura  radii  esset  composita 
cum  femore  fracto,  quum  aegrotus  denique  inaxiinoperc 
esset  inquietus,  prognosis  vix  bona  statuenda  est.  — 
Repositione  staiim  facta,  brachio  in  situm  accommoda- 
tum redacto,  apparatus  secundum  Hagedorn-Dzondi  ap- 
plicabatur. Intumescentia  atque  alia  inflammationis 
symptomata  postquam  evanuerant,  apparatus  deligatio- 
nis  Giimmianw,  dic  XIII.  Jul.  atque  apparatus  Sculte- 
tianus  in  femore  imponebantur.  Hicce  dic  XVIII.  Aug. 
m.,  ille  die  II.  Septbr.  removebatur,  sanatione  omni  ex 
parte  absoluta,  atque  sine  omni  deformitate  et  difficul- 
tate in  pronanda  et  supinanda  manu,  digitorum  usu  qui- 

dem  paululum  diminuto,  qui  tamen  remediis  adhibitis 
plane  restituebatur. 

OBSERVATIO  SECUADA. 

Dorolhea  lio  lien,  nata  Iiedling,  operarii  uxor,  septua- 
ginta septem  annorum,  de  scala  delapsa,  neque  mentis 
suae  compos  orat,  quare  modus  cadendi  erui  nequiit. 
Muliere  diebus  duobus  post  iu  nosocomio  caritatis  re- 

copta,  inflammatio  adfuit  autibrachii  parte  inferiore  et 

cubiti  articulatione  magnopere  intumescentibus,  quin 

* 

tamen  tumor  liiccc  obstaret,  quominus,  radium  trans- 
verse prope  supra  musc.  pronatorem  quadratum  esse 
fractum  fractique  ossis  extremitatem  inferiorem  sub 
musc.  flexoriis  versus  ulnam  dislocatam  esse  cognosceres. 
Insuper  collum  ossis  humeri  infra  capsularem  membra- 
nam fractum,  vulneribus  deficientibus. 

7 I 

Apparatus  ScuUetianus , inflammrtione  sublata,  in  hu- 
mero fracto,  atque  in  radio  fracto  apparatus  Grimmia- 
nus  imponebatur,  antibrachio  mitellae  parvae  auxilio 
oblique  directo,  ut  cubiti  articulatio  pondere  suo  de- 
trahatur, quod  quidem  fracturae  colli  humeri  sanandae 
maxime  respondet.  Sex  hebdomadibus  praeterlapsis 
apparatus  removebatur  atque  brachii  involutio  cum 
spica  humeri  descendente  adhibebatur,  atque  tribus  men- 
sibus post  aegrota  plane  sanata  emitti  poterat,  rheuma- 

ficis  quoque  affectionibus,  quas  glacies  adbibita  addu- 
xerat, remotis. 

OBSERTATIO  TERTIA. 

Ludovica  Luet  lite , e gente  Prolunann,  triginta  qua- 

» - 

tuor  annos  nata,  operaria,  die  XXIII.  Jul  m.  e curru 
prostrato  concidit  neque  statim  sui  compos,  quare  hu- 
jusce  casus  aetiologia  singularis  plane  nos  fugit. 

Paulo  post  in  nosocomio  recepta,  radium,  unum  pol- 
licem supra  carpum  transverse  fractum,  ulnamque  re- 

t 

trorsum  luxatam  afferebat,  extremitatibus  fractis  disloca- 
tis,  inferiori  sub  flexoribus  latente,  atque  ad  ulnam 
versa,  neque  minus  simul  ossium  anfibraebii  extremita- 
tes superiore  retrorsum  et  supra  luxatae.  Lapsus  vi 
carnes  etiam  laesae : in  vulnere  plicae  cubiti  ad  pollices 
duos  profundo,  digito  introducto  sub  inusc.  bicipitem 
ejusque  aponettrosin  penetrare  licuit;  qui  etiam  tan- 
gendus et  circumeundus' erat  ex  vulnere  altero,  quod 
unum  pollicem  infra  illo  in  bicipitis  musculi  mar- 
gine inferiore  apparuit , e quo  tantum  sanguinis  efflu- 
xit, ut  venam  direptam  putaveris.  Pollices  duos  supra 
carpum  in  latere  llexorio  anfibraebii  vulnus  tertium 
unius  pollicis  longitudine,  in  conspectum  venit,  in  quo 
quidem  usque  ad  ossa  ipsa  penetrare  licuit.  Cubiti  ar- 

i ' 

ticulatione  statim  restituta,  methodus  anthiphlogistica, 
quum  dcsmophlogosis  vebementissima  esset  timenda,  in 

gradu  maxime  extenso  et  continuo  adhibebatur  succes- 
sumque  exoptatissimum  sanguinis  universales  et  locales 
repetitae  detractiones,  glaciei  fomentationes  ungueutique 
hydrargyri  cinerei  infrictiones  praebuerunt.  Quum  die 
V.  Aug.  m.  propter  intumcsccntiam  doloresque  antibra- 
cbii  dcligatorium  apparatum  nondum  inponcre  liceret, 
aliam  interim  deligationem,  ne  ossium  fractorum  extre- 
mitates dislocatac  continuam  irritationem,  qua  inflam- 
mationem sustinerent,  exercerent,  Exp.  Dr.  Grimm 
applicavit. 

Antibracbio  quidem  pronato  manuque  ad  latus  ul- 
nare versa,  lamina  lignea,  huic  situi  respondens  atque 
ad  ossis  humeri  partem  tertiam  inferiorem  se  extendens 
adoptabatur  fasciisque  ligabatur.  Margini  laminae  ex- 
terno, qui  carpi  articulationi  nec  minus  anlibrachii  parti 
inferiori  respondet,  ansae  plurcs  sunt  insertae.  Fascia 
deinde  bicipite  laminae  huicce  antibraebium  ita  adnecti- 
tur,  ut  in  directione  versus  latus  radiale  maneat.  Qu,od 
tamen  fiat,  sic  imponenda  fascia  illa  biceps.  Incipiendum 
quidem  est  a latere  ulnari  anlibrachii  quadrantis  infe- 
rioris, ducenda  sunt  deinde  capita  ambo  super  utram- 
que brachii  superficiem  versus  latus  radiale,  tum  cru- 
cianda sunt  in  superficie  laminae  ligueac  inferiori,  quae 
lateri  radiali  adjacet,  et  retro  ducenda  ad  latus  ulnare, 
in  cujus  ansis  adnecfantur.  Laquei  denique  inter  polli- 
cem digitumque  indicem  super  utramque  manus  super- 

(iciem  ad  laminae  ligneae  marginem  ulnarem  ducti  atque 
ambabus  ansis  alligati,  manui  ad  latus  ulnare  vertendae 
inserviunt. 

lloccc  modo  lamina  illa,  brachio  atque  antibrachio 
adnexa  manuque  ad  latus  ulnare  versa,  corpori  aegroti 
apponebatur  ita  quidem,  ut  manus  inter  pronationem  et 
.supinationem  esset  sita. 

Die  XII.  Aug.  m.,  inflammatione  ej usque  symptoma- 

I 

i ibus  superatis,  apparatus  deligationis  Grimmianus , qui 
usque  ad  perfectam  sanationem,  quin  renovandus 
fuisset,  constitit.  Aegrotae  viribus,  et  ex  morbo  et  ex 
antiphlogosi  maxime  necessaria,  labefactis  diaeta  interim 
roborante  restitutis,  apparatus  removebatur  die  XII 
Septbr.  m.,  sanatione  omnibus  ex  numeris  absoluta, 
fracti  ossis  partibus  intime  coalitis,  pronandi  supinandi- 
que  facultate  integra,  digitorum  et  cubiti  mobilitate  so- 
lummodo paululum  tarda,  plane  autem  unguentis  infric- 
tis et  lotionibus  adhibitis  restituta. 

OBSERVATIO  QUARTA. 

i ’ f ' * 

Joannes  Jfarm,  quinquaginta  quatuor  annos  natus, 
cadendo  manu  extensa  dextra  se  adjuturus  fuit.  Manus 
autem  elapsa  tantopere  torquebatur,  ut  retrorsum  versa 
toto  corporis  pondere  premeretur. 

Diebus  duobus  postea,  ubi  inflammatio  atque  intumes- 
centia accesserunt,  in  caritatis  nosocomium  receptus  die  X. 


Jan.  m.  MDCCCXXXIV.  Examino  institute,  fractura 
radii  transversa,  pollicem  unum  supra  carpi  articulatio- 
nem detegebatur ; extremitate  inferiori  sui»  dcgitorum 
flexoribus  latente  ad  ulnam  plane  integram  versa.  Fri- 
gore et  hirudinibus  ceterisque  necessariis  remediis  anti- 
phlogisticis  adhibitis,  die  XIV.  Jan.  m.  apparatus  Grim- 
mianus,  imponebatur;  quo  die  XV.  Fcbr.  m.  remoto, 
sanatione  maxime  perfecta  sine  ulla  deformitate , cum 
maxima  pronandi  supinandique  volubilitate  lactari  licuit. 


EXPLICATIO  TABULAE. 

Tabula,  quae  apparatum  Grimmianum,  pro  adulto  1 
factum  in  conspectum  producit,  secundum  scalam  geo- 
metricam delineata. 

jF/g.  I.  Antibrnchium  cum  manu,  quibus  apparatus  hicce 
appositus,  ostendit. 

A.  Capsula. 

a)  ansae,  superiori  capsulae  margini  respondentes; 

b)  ansae,  posteriori  margini  respondentes. 

nj  splenium,  quo  interna  capsulae  superficies  vestita. 
h)  Vincula  quibus  capsula  cum  antibrachio  connexa. 

B.  Spira  ipsa. 

dj  nodulus,  qui  anteriori  et  inferiori  capsulae  mar- 
gini convenit. 

C.  Humerus. 

J)  fascia,  quae  initium  facit  ex  humero,  ansis  autem, 
posteriori  capsulae  margini  respondentibus, annexa. 

D.  Manus,  ad  latus  ulnare  flexa,  fascia  (o)  adhibita, 
admota. 

Fis-  2.  Prospectum  capsulae  lateralem  exponit. 

J tg.  3.  Externam  et  inferiorem  capsulae  superficiem  re- 
praesentat. 


D E V I T A M E A. 

Jligo  Eduardua  Lnehr  Sagani,  Silesiae  civitate,  a. 

MDCXTX.  die  II.  Atig.  patre  Eridertco  Guilelmo , 
matre  Eridertco , e gente  Ilenit,  quibus  adhuc  vivis 
laetor,  natus  et  confessioni  evangelicae  addictus  sum. 
Primis  literarum  rudimentis  imbutus  in  collegio  fra- 
trum e societate  Jesu,  deinde  in  Gymnasio,  quod 
Horaviae  Directore  celeberrimo  Adler  floret,  studia 
humaniora  exercui.  Tum  vero  maturitatis  testimo- 
nio instructus  anno  MDCCCXXIX.  Instituti  medico- 
chirurgici  Friderico-Guilelmi  civium  numero  adseri- 
ptus,  virorum  illustrissimorum  et  celeberrimorum 
praelectionibus  hisce  interfui: 

Cei.  WoIJT  sen.  de  hodegetice,  logice  et  psy- 
chologia;  Cei.  PreuJ « de  historia  universali  et  de 
Friderici  II.  vita;  111.  Lin/e  de  historia  naturali  et 
botanico;  111.  Eiohtenstein  de  zooiogia;  Cei.  Tnrte 
de  Physice,  chemia  et  pharmacia;  Beat.  Hermbafoedl 
dp  chemia  et  pharmacia;  Beat.  Rudolphi  de  ostco- 
logia  atque  auatomia  corporis  humani,  de  anatomia 
foetus  humani  et  organorum  sensuum,  de  physiolo- 
gia nec  non  tnethodologia  medicinae  atque  encyclo- 
paedia;  III.  Se  It  tenua  de  splanchnologia  et  syndes- 
inologin;  in  cadavera  dissecandi  arte  Beat.  Radolplti 
et  111.  Sc/ilcmm  me  imbuerunt;  Cei.  Eck  de  phy- 
siologia: 111.  /•?•.  Jfujeland  <le  patbologia  generali, 
semiotice,  therapia  et  generali  et  speciali;  111.  Horti 
de  patbologia  speciali,  de  syphiliticis  et  de  morbis 
psychicis;  IU.  (I sonti  de  materia  medica  et  fontibus 
Germaniae  medicatis;  Cei.  ('asper  de  formulas  me- 
dicas concinnandi  arte  et  medicina  forensi;  IU. 


I 


H agner  de  cholera  asiatica;  111.  Kluge  de  fascias 
imponendi  arte,  de  ossium  fracturis  et  luxationibus, 
de  chirurgia  generali,  arte  obstetricia,  nec  non  de 
akiurgia;  111.  Juengken  de  chirurgia  generali  et  spe- 
ciali; Cei.  Recklelen  de  epizootiis.  111.  Hecker 
Celsi  de  medicina  libros  nec  minus  Hippocratis  apho- 
rismos  interpretatus  est,  et  morborum  epidemicorum 
pristini  temporis  historiam  tradidit.  Exercitationi- 
bus clinicis  medicis,  chirurgicis,  ophthalmiatricis  at- 
que obstetriciis  virorum  IU.  Rust , Bartels , Kluge, 
Wolff,  Graefe , Truestedt  et  Juengken  interfui, 
(iuos  omnes  praeceptores  clarissimos  pio  gratoque 
animo  semper  venerabor. 

Studiis  peractis  per  annum  medico-chirurgi  in- 
ferioris munere  in  nosodochio  caritatis  functus  sum 
atque  adhuc  fungor. 

Jam  vero  tentaminibus  tam  philosophico,  quam 
medico,  nec  non  examine  rigoroso  coram  gratioso 
medicorum  ordine  absolutis,  spero  fore,  ut,  disser- 
tatione thesibusque  rite  defensis,  summi  in  utraque 
medicina  honores  mihi  concedantur. 


TIIESES  DEFENDENDAE. 

1.  Inter  variolas  et  varioloides  essentialis  et  unica 
differentia  febris  secundaria  est. 

2.  Inter  febrem  lacteam  et  febrem  traumaticam  ni- 
hil interest. 

3.  Medicum  theoreticum  semper  esse  practicum, 
persuasum  habeo. 

4.  Prosper  cujusque  morbi  exitus  non  nisi  crisi. 

